එම සෑම පොලිසියකම සෑම පොලිස් නිලධාරියකුම මේ මෙහෙයුම් වලට සහභාගී වෙති.Anty Crime මෙහෙයුමට ලියාපදිංචි අපරාධකරුවන් පිළිබඳ මෙහෙයුම් කරන විශේෂ පොලිස් කණ්ඩායමක් ද සහභාගී වීමට නියමිතය.වාහන සොරකම් කිරීම, මුදල් කොල්ලකෑම්, පොකට් ගැසීම්, නීතිවිරෝධී මත්ද්‍රව්‍ය, මත්පැන්, වංචනික වෙළඳාම්, මෙරටට පැමිණි ජාත්‍යන්තර අපරාධකරුවන් කොටුකර ගැනීම, කප්පම් ගැනීම, භාණ්ඩ සොරකම්, නීති විරෝධී ගණිකා ව්‍යාපාර ඇතුළු විවිධ අපරාධවලට සම්බන්ධ පිරිස් කොටුකර ගැනීම මේ මෙහෙයුම්වල අරමුණ වෙයි.උත්සව සමයේ දී සාප්පු සවාරි, විනෝද ගමන්වල යෙදෙන පිරිස්වල ගැට කැපීම් සඳහා එම කල්ලි විවිධ වෙනස් උපක්‍රම යොදන බවට කොළඹ අපරාධ කොට්ඨාසය හඳුනාගෙන තිබේ.මොවුන්ට හසු නොවී සිටීමට සමාජය විශේෂ අවධානය යොමු කළ යුතු බවත්, වාහන සොරකම විශාල වශයෙන් සිදුවන බැවින් ඒවා ගාල් කරන ස්ථානයේ එහි ආරක්ෂාව අයිතිකරු විසින්ම තහවුරු කර ගත යුතු බවද කොළඹ අපරාධ කොට්ඨාසය මහජනතාවට දැනුම් දෙයි.මේ මෙහෙයුම් දෙසැම්බර් 31 දක්වා ක්‍රියාත්මක වෙයි.බස්නාහිර ප්‍රදේශය බාර ජ්‍යෙෂ්ඨ නියෝජ්‍ය පොලිස්පති අනුර සේනානායක මහතාගේ සහ කොළඹ අපරාධ කොට්ඨාසයේ අධ්‍යක්ෂ ජ්‍යෙෂ්ඨ පොලිස් අධිකාරී සී. ආර්. එල්. රණවීර මහත්වරුන්ගේ උපදෙස් මත කොළඹ උතුර, දකුණ සහ මධ්‍යම ප්‍රදේශවල සියලුම පොලිස් නිලධාරීන් මෙහෙයුමට සහභාගි වෙති..